
ประกาศคณะกรรมการกำกับตลาดทุน
ที่  ทจ.  ๓๓/๒๕๖๙
เรื่อง  การอนุญาตให้บริษัทจดทะเบียนเสนอขายหุ้นที่ออกใหม่
ต่อบุคคลในวงจำกัด
(ฉบับที่  ๔)


อาศัยอำนาจตามความในมาตรา  ๑๖/๖  วรรคสอง  (๑)  แห่งพระราชบัญญัติหลักทรัพย์
และตลาดหลักทรัพย์  พ.ศ.  ๒๕๓๕  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์  
(ฉบับที่  ๔)  พ.ศ.  ๒๕๕๑  และมาตรา  ๓๕  แห่งพระราชบัญญัติหลักทรัพย์และตลาดหลักทรัพย์  
พ.ศ.  ๒๕๓๕  คณะกรรมการกำกับตลาดทุนออกประกาศไว้  ดังต่อไปนี้
ข้อ	๑	ให้ยกเลิกความในบทนิยามคำว่า  “บริษัทจดทะเบียน”  ในข้อ  ๓  แห่งประกาศคณะกรรมการกำกับตลาดทุน  ที่  ทจ.  ๒๘/๒๕๖๕  เรื่อง  การอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจำกัด  ลงวันที่  ๒๘  ธันวาคม  พ.ศ.  ๒๕๖๕  และให้ใช้ความต่อไปนี้แทน
““บริษัทจดทะเบียน”  หมายความว่า  บริษัทมหาชนจำกัดที่จัดตั้งขึ้นตามกฎหมายไทยซึ่งมีหุ้นเป็นหลักทรัพย์จดทะเบียนในตลาดหลักทรัพย์  แต่ไม่รวมถึงบริษัทในไลฟ์เอ็กซ์เช้นจ์”
[bookmark: _Hlk140827145]ข้อ	๒	ให้เพิ่มความต่อไปนี้เป็นบทนิยามคำว่า  “บริษัทในไลฟ์เอ็กซ์เช้นจ์”  ระหว่างบทนิยาม
คำว่า  “บริษัทจดทะเบียน”  และคำว่า  “บริษัทย่อย”  ในข้อ  ๓  แห่งประกาศคณะกรรมการกำกับตลาดทุน  
ที่  ทจ.  ๒๘/๒๕๖๕  เรื่อง  การอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจำกัด  ลงวันที่  ๒๘  ธันวาคม  พ.ศ.  ๒๕๖๕





““บริษัทในไลฟ์เอ็กซ์เช้นจ์”  หมายความว่า  บริษัทมหาชนจำกัดที่มีหุ้นเป็นหลักทรัพย์จดทะเบียน
ในตลาดหลักทรัพย์  ซึ่งตลาดหลักทรัพย์กำหนดให้มีการซื้อขายหุ้นของบริษัทในตลาดหลักทรัพย์
ไลฟ์เอ็กซ์เช้นจ์”
[bookmark: _Hlk141850653]ข้อ	๓	ประกาศนี้ให้ใช้บังคับตั้งแต่วันที่  ๑  พฤศจิกายน  พ.ศ.  ๒๕๖๙  เป็นต้นไป
ประกาศ  ณ  วันที่  ๑๒  ตุลาคม  พ.ศ.  ๒๕๖๙

